دستونک
گدان نِشتیں دلے دروگینگ ءَ اِنت
تئی اِشک وابے ءَ لوگینگ ءَ اِنت
دل ءِ کَٹّ ءَ کجام درپ ءَ کناں کہ
تئی کوھیں گم ئِے کُوگینگ ءَ اِنت
منی اوپار ءِ پھر ءَ سر نہ گوستگ
ستر درد ءِ رُد ءَ بو گینگ ءَ اِنت
بیا زوت کن وتی مہر ءَ نبیس کہ
دل ءِ لوح ءَ چُگے پوگینگ ءَ اِنت
بہ نند آس ءِ نل ءَ ھالو ھلو کن
اگاں وہمے بہشت سوگینگ ءَ اِنت
شپانک ءَ زندگی ءِ چمّ شُشت اَنت
جہاں شیراں وتی دوگینگ ءَ اِنت
واھگ نیاد